Document ID: /fineweb-2-swissfilter-quality_10-filterrobots/filtered/02820.jsonl.gz/38

Povodom 22. manifestacije " Dani sjećanja" (25.05.) jedan od mnogobrojnih uzvanika i dužnosnika iz RH bio je i gradonačelnik grada Vukovara Ivan Penava.
Nakon svečanosti otvaranja i blagoslova Spomen parka i potpisivanja Povelje o prijateljstvu i suradnji grada Vukovara i općine Odžak, razgovaralo se o gospodarskoj suradnji i svim drugim budućim suradnjama ova dva teritorija koja spaja ista sudbina prošlosti.
„Vukovar i Odžak povezani su tragičnim događajima svoje prošlosti, no danas smo usmjereni na budućnost te vjerujem kako će ova suradnja uroditi pozitivnim plodovima na različitim poljima djelovanja," istaknuo je gradonačelnik Penava.
„Ne želimo da naše prijateljstvo ostane samo na formalnim posjetama, nego zaista želimo razviti suradnju na različitim vrstama projekata te se zajednički razvijati," rekao je načelnik općine Odžak Jakov Ivanković.
Načelnik općine Odžak Jakov Ivanković zajedno s članovima Vlade Županije Posavske ministrom gospodarstva i prostornog uređenja Darkom Kasapom, ministricom financija Nadom Ćulap i s gradonačelnikom grada Vukovara Ivanom Penavom obišli su most koji se gradi na rijeci Savi.
Most koji će spojiti koridor Vc i činiti jedan od najvećih putnih čvorišta u ovom dijelu Europe.Osim toga razgovaralo se i o svim drugim mogućnostima koje se otvaraju po završetku izgradnje ovog mosta.
Granični prelaz otvara jednu sasvim drugu perspektivu ovog kraja, prvenstveno daje mogućnost ekonomskog razvoja i svakog drugog razvoja ovog kraja, a zanimanje investitora za ulaganje u tim zonama već danas postoje.
Ovdje se ne rađa
samo da se živi
Ovdje se ne živi
samo da se umire
Ovdje se ponekad
i umire da se živi
Dobro nam došli
Potočani iz ptičje perspektive